Quines entitats apareixen en aquest text?
Maria de Bolòs i Capdevila, nascuda com a Maria del Tura de Bolòs i Capdevila (Olot, Garrotxa, 1926) és una geògrafa catalana, que ha estat la primera catedràtica de Geografia Física de la universitat espanyola i una figura rellevant en el camp de la Biogeografia i de la Ciència del Paisatge. Nascuda en el si d'una família d'intel·lectuals i científics olotins, el 1948 començà a estudiar Història a la Universitat de Barcelona, on es llicencià el 1953. Més endavant, es doctorà a Madrid el 1966, amb una tesi que fou publicada, en format simplificat el 1978: La comarca de Olot. Estudio de geografía regional. És professora a la Universitat de Barcelona des de l'any 1964, i catedràtica de Geografia Física a la UB des del 1981, on ha exercit fins a la seva jubilació, el 1991, tot i que ha continuat exercint la docència i la recerca d'activitat a la Universitat de Barcelona. Cal destacar la seva tasca pel que fa a la consolidació de la Geografia a la Universitat de Barcelona. Bolòs es troba entre aquells que van impulsar la implantació del denominat Pla Maluquer, a la UB, convertint-se així en la primera de l'Estat a estructurar els estudis de la Llicenciatura de Geografia, que es va iniciar el 1969 i la primera promoció es gradua el 1972. Com a docent i investigadora el treball de Maria de Bolos en el camp de la Geografia Física, en general, i de la Biogeografia i Ciència del Paisatge en particular, destaca per la seva considerable producció científica, però també pel seu magisteri, reflectit en els seus deixebles, alguns d'ells, en l'actualitat, professors en diferents universitats.
Maria de Bolòs i Capdevila : persona, Maria del Tura de Bolòs i Capdevila : persona, Olot : Entitat_Geopolítica, Garrotxa : Entitat_Geopolítica, Universitat de Barcelona : educació, Madrid : Entitat_Geopolítica, La comarca de Olot. Estudio de geografía regional : obra_escrita, UB : educació, Bolòs : persona, Estat : Entitat_Geopolítica, Maria de Bolos : persona